Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 252

2. A vizsga tartalma Előadáselemzés A tanulónak a szaktanárral egyeztetett lista alapján választott előadásról előadáselemző esszét kell készítenie. Az előadás hivatásos társulat, színházi műhely vagy diák-, illetve gyermekszínjátszó csoport választott bábszínházi előadása lehet. Az esszét a szóbeli vizsgarész megkezdése előtt legalább 15 nappal be kell nyújtani a vizsgát szervező intézménynek. A tanuló csak akkor bocsátható szóbeli vizsgára, ha előadáselemző dolgozata megfelelt. 2006/62/II. szám A bábszínházismeret szóbeli vizsga tartalma A tanuló a szaktanár által összeállított legalább tíz tételből álló tételsorból húz a vizsgán. A tételek tartalma az alábbiakra épül: – a bábszínházi előadás összetevői, kapcsolatuk és szerepük az előadásban, az összetevők jelentéshordozó szerepe, – bábtechnikák, színpadtípusok, – a bábszínházi stílusok, műfajok, – a bábszínházi előadás létrejöttének folyamata, – fontosabb bábszínházi mesterségek, – a bábszínházi előadás különböző közreműködőinek szerepe az előadás létrejöttének folyamatában.

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes